**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Ured gradonačelnika**

KLASA: 604-01/19-01/1

URBROJ: 2182/03-01-19-3

Skradin, 4. prosinca 2019.g.

Na temelju članka 2. stavak 2. Pravilnika o dodjeli stipendija studentima s područja Grada Skradina („Službeni vjesnik Šibensko-kninske županije“, broj 15/19) i članka 46. Statuta Grada Skradina („Službeni vjesnik Šibensko-kninske županije“, broj 10/09, 5/13 i 3/18), Gradonačelnik Grada Skradina, donosi

**ODLUKU**

**o broju i visini iznosa stipendija u akademskoj godini 2019.g./2020.g.**

**Članak 1.**

1. Ovom Odlukom, utvrđuje se broj i visina iznosa stipendija u akademskoj godini

2019.g./2020.g.

1. Izrazi koji se koriste u ovoj Odluci, a imaju rodno značenje, koriste se

neutralno te se odnose jednako na ženski i muški rod.

**Članak 2.**

1. Grad Skradin dodjeljuje ukupno 7 (sedam) stipendija studentima s područja

Grada Skradina, i to:

* 3 (tri) stipendije studentima 1 godine studija
* 2 (dvije) stipendije studentima 2 godine studija
* 2 (dvije) stipendije studentima 3., 4., 5. i 6. godine studija

1. Ako se na objavljeni javni natječaj ne prijavi student određene godine studija,

pravo na stipendiju ostvaruje prvi sljedeći prijavitelj na bodovnoj listi prvenstva s najviše bodova koji unutar svoje akademske godine nije ostvario pravo na stipendiju.

**Članak 3.**

1. Stipendije navedene u prethodnom članku ove Odluke, ne odnose se na

studente koji već imaju potpisan ugovor o stipendiranju s Gradom Skradinom.

**Članak 4.**

1. Visina stipendije iznosi 500,00 kn mjesečno.
2. Studentima se odobravaju stipendije za jednu akademsku godinu i to za 10 mjeseci

u godini, odnosno od 1. listopada do 31. srpnja akademske godine.

1. Isplata stipendije obavlja se preko žiro/tekućeg računa jedne od poslovnih banaka

do 15-og u mjesecu za tekući mjesec.

1. Sredstva za isplatu stipendija osiguravaju se u Proračunu Grada Skradina na

Pozicijama R088 – Stipendije i školarine.

-2-

**Članak 5.**

1. Za provođenje ove Odluke zadužuje se Jedinstveni upravni odjel Grada Skradina.

**Članak 6.**

(1) Ova Odluka stupa na snagu danom donošenja, a objavit će se na Oglasnoj ploči

i web stranici Grada Skradina.

**GRADONAČELNIK**

mr.sc. Antonijo Brajković, v.r.